Georges Urwald - Wikipedia, déi fräi Enzyklopedie

# Georges Urwald

### Vu Wikipedia, der fräier Enzyklopedie.

De Georges Urwald ass e lëtzebuergesche Komponist a Museker an zënter 2004 Professer fir Musek zu Iechternach am Lycée.

## [Änneren] Formatioun

Studéiert huet de Georges Urwald (13.03.1971, Lëtzebuerg) op der Musekshéichschoul zu Köln Schulmusik an Jazzinstrumentalpädagogik, an op der Kölner Universitéit Fachpädagogik. Nieweberufflech ass hie vill gefrot als Museker.

## [Änneren] Säi Liewen

Zënter 1984 ass hie Pianist vum Kanner- a Jugendchouer Muselfénkelcher vu Gréiwemaacher, an zënter 1997 Pianist bäim Salonorchester Les Salonnards. Hien ass Pianist a Komponist vum Lëtzebuerger Jazztrio Garlicks, déi zënter 1998 op Festivalen am In- an am Ausland ze héiere sinn. Zënter 2001 ass e Keyboarder vum Orchester Takatuka vum Institut St. Joseph vu Betzder. Hien ass och, zënter 2003 Pianist vum Tangosquintett La Boca a vum Ensemble Lettres ronderëm de Liddermëcher Michel Clees.

Weiderhin ass de Georges Urwald Pianist a Komponist vum neie Projet mat der portugisescher Sängerin Raquel Barreira. Quadrivium heescht zënter 2004 säin Duo-Projet mat der Lëtzebuerger Saxophonistin Nadine Kauffmann, an deem se klassesch Musek mat Improvisatioun spillen. Hir éischt Produktioun ass en Hommage un d'Kastraten: Il Canto dell'Usignolo, fir Sopran Saxofon an Cembalo.

Museksproduktiounen a lëtzebuerger Sprooch leien him besonnesch um Häerz: 2002 huet hien zu Gréiwemaacher de Museksspektakel Maacher Fräiheet 2002 fir Chouer, Orchester a Rhythmusgrupp konzipéiert, geschriwwen a geleet. Zesumme mam Jemp Schuster realiséiert hien 2004 d'Koméidisstéck fir d' Elblinger an Orchesterchen: De Beschte Klupp Am Land ?!. An Zesummenaarbecht mam Henri Losch bréngt hien am Joer 2006 de Chrëschtmusical "Chrëschtdag hautdesdaags" fir 2 Jugendchéier, Kannerchouer a grousse Sträichorchester mat Perkussioun op d'Bühn. Dëst woer en Optragswierk fir de Muselfénkelcher hiren 30ste Gebuertsdag.

## [Änneren] Säi Wierk

E puer CD-Produktiounen:

- Les Salonnards: Les Salonnards (2000)
- Garlicks : Mutant Standards (2001), Mosaiamo (2003), Cold Rain (2005), "Live at l'inouï" (2007)
- Taka Tuka: Taka Tuka (2003)
- La Boca: Santa Barbara (2004)
- Michel Clees & Ensemble : Lettres (2005)
- Raquel Barreira & Al Lenners & Georges Urwald : Notas Soltas (2005)
- Nadine Kauffmann & Georges Urwald: Il Canto Dell’Usignolo (2004)
- Muselfénkelcher – Chorale et Harmonie MG – Fräiheets Band: Maacher Fräiheet 2002 (2002)
- Elblinger & Orchesterchen: De Beschte Klupp Am Land ?! (Schuster/Urwald) (2005)

### [Änneren] Um Spaweck

- D'Muselfénkelcher
- / De Lëtzebuerger Jazztrio Garlicks
- Den Orchester Takatuka
- Duo-Projet mat der Lëtzebuerger Saxofonistin Nadine Kauffmann
- Koméidisstéck mam Jemp Schuster

Vun "http://lb.wikipedia.org../../../g/e/o/Georges_Urwald_bb82.html"

Categories: Lëtzebuergesch Komponisten | Lëtzebuergesch Pianisten

##### Views

- Artikel
- Diskussioun
- Aktuell Revisiounen

##### Sichen